Lav et referat af nedenstående tekst:

Tekst:
- Det er helt fantastisk, for det var sejren, vi gik efter! Sådan er reaktionen fra købmand Hanne Degn, efter hendes forretning, Min Købmand i Ravnkilde, har vundet den landsdækkende konkurrence blandt kædens butikker om at lave den længste guirlande. Stor hjælp fra byen Med stor hjælp fra byens indbyggere kom guirlanden op på 19.269,45 meter, og det var nok til at slå Min Købmand i FIlskov og Min Købmand i Flauenskjold, som kom ind på henholdsvis anden- og tredjepladsen. De fire butikker med de længste guirlander får hver 10.000 kroner, og i Ravnkilde skal præmien komme hele byen til gode. Købmanden vil derfor arrangere to fællesspisninger for pengene. En fællesspisning for børnene og en for de voksne. To fællesspisninger - Ravnkilde er en by med et kæmpe sammenhold, og det vidner de 19 kilometer guirlande også om, siger Hanne Degn. - Vi vil gerne tilgodese alle i byen, og det var på den måde, vi kunne nå ud til flest, fortæller hun. I alt blev der på landsplan lavet 209 kilometer gurilande i Min Købmand-butikkerne.

Referat:
Min Købmand i Ravnkilde har vundet den landsdækkende konkurrence om at lave den længste guirlande i kædens butikker. Præmien skal komme hele byen til gode.